Dekor: kies 'n blou kombuis | rooi rose Dekor: kies 'n blou kombuis | rooi rose
Dekor: kies 'n blou kombuis
Deesdae kan jy jou kombuis se kleurskema kies en toebehore in alle kleure kry. Die dae van vlekvrye staal of swart toebehore as jou enigste opsies is verby! Deur Cornel Dunn. Hooffoto Pixabay (ter illustrasie)
As jou idee van ontspanning 'n naweek by die swembad of die see beteken, oorweeg blou bykomstighede vir jou kombuis. Jy kan kies tussen waterige turkoois, meer formele vlootblou of my gunsteling, duifeier-blou. Daar is baie maniere om hierdie stres-ontladende kleur in jou kombuis te verewig.
Soms neig ons weg van blou in die kombuis. Blou blyk 'n aptyt-onderdrukker te wees as gevolg van die afwesigheid van die kleur in ons kosse. Afhangende van hoeveel jy oortree het die laaste tyd, is dit dalk nie 'n slegte idee om oor te slaan na hierdie kleur nie! Maar as jy steeds lief is vir blou, is daar soveel elektriese toerusting en kookgerei daarbuite in hierdie hemelse kleur.
Jy kan met die nuwe ontwerpe jou kombuis ten volle afrond met bykomstighede in die perfekte skakering.
5 elektriese bybehore wat jy in jou kombuis moet hê
Belê in goeie potte
Esteties is Le Creuset se verskeidenheid potte 'n lus vir die oog en ook van hoë kwaliteit. Tog is daar heelwat meer bekostigbare potte beskikbaar. Dalk nie in 'n reënboog van kleure nie, maar wel van goeie gehalte.
Hoe kies ek goeie potte?
Vlekvrye staal is langdurig, klassiek en hierdie produk sonder 'n bolaag is 'n goeie keuse vir verbruining.
Kleefvrye potte en panne kan delikate voedsel soos eiers en pannekoeke moeiteloos gaarmaak.
Gietyster met emalje is 'n wenner. Dit is effe swaarder om te hanteer, maar tydloos al is dit effe duurder.